OpenLLM-France/wikimedia huggingface dataset:
# Head of the Harbor

Head of the Harbor és una vila del Comtat de Suffolk (Nova York) dels Estats Units d'Amèrica.

## Demografia

Segons el cens dels Estats Units del 2000 Head of the Harbor tenia 1.447 habitants, 484 habitatges, i 413 famílies. La densitat de població era de 198,1 habitants/km².
Dels 484 habitatges en un 38,4% hi vivien nens de menys de 18 anys, en un 77,9% hi vivien parelles casades, en un 4,3% dones solteres, i en un 14,5% no eren unitats familiars. En l'11,4% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,23.
Per edats la població es repartia de la següent manera: un 27% tenia menys de 18 anys, un 5,2% entre 18 i 24, un 25% entre 25 i 44, un 31,2% de 45 a 60 i un 11,6% 65 anys o més.
L'edat mediana era de 41 anys. Per cada 100 dones de 18 o més anys hi havia 101,9 homes.
La renda mediana per habitatge era de 117.450 $ i la renda mediana per família de 129.157 $. Els homes tenien una renda mediana de 97.095 $ mentre que les dones 50.481 $. La renda per capita de la població era de 52.999 $. Entorn de l'1,2% de les famílies i l'1,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Head of the Harbor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Head of the Harbor». American Fact Finder. Oficina del Cens dels Estats Units, 12-01-2010.
# Hospital de Sant Antoni Abat (l'Arboç)

L'Hospital de Sant Antoni Abat és un edifici de l'Arboç protegit com a bé cultural d'interès local.

## Descripció

L'edifici ocupa la cantonada del carrer de l'Hospital i del carrer Pare Francesc Palau. Tot l'edifici és rodejat per una tanca de ferro. La façana del carrer Pare Francesc Palau presenta dues torres que limiten un cos central. Pel que fa al carrer de l'Hospital, el cos central és limitat per una torre i l'església. Les torres són de tres plantes, cadascuna de les quals té diferents obertures decorades amb maó. Els cossos centrals són de dues plantes, les seves obertures són també finestres emmarcades amb maó, i són rematats per una cornisa sobresortida decorada també amb un caire modernista. L'església presenta un pòrtic amb quatre columnes de grans capitells de decoració vegetal que sostenen arcs de mig punt. A sobre hi ha una gran finestra ogival, un ull de bou i una espadanya amb una campana.

## Història

L'hospital de Sant Antoni és documentat per primera vegada en el segle xiv i en el mateix lloc, el camí cap a Llorenç del Penedès. Servia com hospital per a malalts i per acollir peregrins durant l'Edat Mitjana. Tenia tres arcs gòtics a la façana de l'església. El conjunt fou enderrocat el 1905 per tal d'edificar l'actual edifici. Aquest es feu d'estil modernista, encara que la façana de l'església vulgui recordar l'antiga façana gòtica de l'anterior església. La construcció del nou edifici fou sufragada pels fills del sr. Josep Gener, en memòria del seu pare. En l'actualitat és ocupat per una comunitat de germanes carmelites i utilitzats com a residència per a persones de la tercera edat i com a parvulari.

## Referències

* 1 2 «Hospital de Sant Antoni Abat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «Hospital de Sant Antoni Abat». Mapa de recursos culturals. Diputació de Tarragona.
# Hospital de Sant Jaume

«Hospital de Sant Jaume» té aquests significats:
* Hospital de Sant Jaume (Calella)
* Hospital de Sant Jaume (Cardona)
* Hospital de Sant Jaume (Olot)
* Hospital de Sant Jaume i Santa Magdalena, edifici de Mataró
* Hospital Asil de Sant Jaume, edifici de Blanes
# Hersilia savignyi

Hersilia savignyi és una espècie d'aranyes araneomorfes de la família dels Hersílids (Hersiliidae). Fou descrita per primera vegada l'any 1836 per Hippolyte Lucas. Tenen una distribució per zones de l'Àsia meridional: Kerala, Maharashtra, Gujarat, Karnataka, Bengala Occidental, Myanmar, Filipines, Singapur i Sri Lanka.
És comuna al sud de l'Índia. Viu en els troncs dels grans arbres, i és habitual en el tronc del palmeres de coco. El seu color coincideix molt amb el dels troncs dels arbres en els que viu. S'alimenta d'arnes, formigues i altres aranyes més petites. El seu capoll de seda el posa generalment en els forats de l'escorça de l'arbre. Puot ser fàcilment identificada pel les seves llargues fileres. Poden créixer fins a 6–7 cm. Els mascles i les femelles no són massa diferents. Són bastant colonials.

## Referències

* 1 2 (anglès) World Spider Catalog: Hersilia savignyi Lucas, 1836 en la família Hersiliidae +base de dades Accés el 15 de desembre de 2018.
* ↑ Lucas, H. (1836). Observations sur les Araneides du genre Hersilia et description de deux espèces nouvelles appartenant a ce genre. Magasin de Zoologie 6(8): 1-11.
# Hurricane (Utah)

Hurricane és una població dels Estats Units a l'estat de Utah. Segons el cens del 2000 tenia 8.250 habitants.

## Demografia

Segons el cens del 2000, Hurricane tenia 8.250 habitants, 2.762 habitatges, i 2.201 famílies. La densitat de població era de 102,4 habitants per km².
Dels 2.762 habitatges en un 38,6% hi vivien nens de menys de 18 anys, en un 70% hi vivien parelles casades, en un 7,1% dones solteres, i en un 20,3% no eren unitats familiars. En el 18% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,38.
Per edats la població es repartia de la següent manera: un 32,8% tenia menys de 18 anys, un 9,5% entre 18 i 24, un 21,6% entre 25 i 44, un 19,2% de 45 a 60 i un 16,9% 65 anys o més.
L'edat mediana era de 32 anys. Per cada 100 dones de 18 o més anys hi havia 94,5 homes.
La renda mediana per habitatge era de 32.865 $ i la renda mediana per família de 36.955 $. Els homes tenien una renda mediana de 30.172 $ mentre que les dones 19.588 $. La renda per capita de la població era de 13.353 $. Entorn del 10,8% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hurricane». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Hurricane». American Fact Finder. Oficina del Cens dels Estats Units, 12-01-2010.
# Hurra

Hurra (a vegades Khurra) fou ua ciutat estat o regne de la zona del triangle del Khabur, al nord-oest d'Urkish (Tell Mozan). Els seus habitants son esmentat com hurraites.
Les tauletes de Mari esmentam com a sobirà a Ilulla. La ciutat de Hurra va atacar (aliada a Sinah o Shinah) al rei Shadum-Labum de Ashnakkum, després que aquest havia assassinat al seu antecessor Ishme-Addu.

## Referències

* Thoughts of Zimri-Lim
# Hurra Hurra Die Schule Brennt

"Hurra Hurra Die Schule Brennt" és una cançó de la banda alemanya Extrabreit, el significat del qual és "Hurrah Hurrah L'escola Està Cremant-se". La banda britànica Busted va versionar la cançó l'any 2003, amb versos reescrit en anglès i el cor cantat en alemany. El senzill va ser només lliurat a Alemanya. Tot i així,
el vídeo va ser presentat a la secció interactiva del CD del senzill "Crashed the Wedding" al Regne Unit i va ser la cara-b (b-side) de la versió en casset del mateix senzill.

## Chart Performance

| Llista (2003) | Posició |
| Austrian Singles Chart | 20 |
| German Singles Chart | 19 |
| Swiss Singles Chart | 34 |

## Llista de pistes
### CD 1

* "Hurra Hurra Die Schule Brennt"
* "You Said No" - Clean Version
* "Last Summer"
* "Hurra Hurra Die Schule Brennt" - Vídeo

### CD 2

* "Hurra Hurra Die Schule Brennt"
* "Sleeping With The Light On" - Nova versió
* "Year Three School Said No" [Medley]
* "Sleeping With The Light On" - Vídeo en directe
# Hyloscirtus sarampiona

Hyloscirtus sarampiona és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Castro, F. & Lynch, J. 2004. Hyloscirtus sarampiona. Llista Vermella d'Espècies Amenaçades de la UICN 2006. Consulta: 11 de gener de 2008.
# Hyloscirtus phyllognathus

Hyloscirtus phyllognathus és una espècie de granota que viu a Colòmbia, Equador i el Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lynch, J. & Lehr, E. 2004. Hyloscirtus phyllognathus. Llista Vermella d'Espècies Amenaçades de la UICN 2006. Consulta: 11 de gener de 2008.
# Hyloscirtus psarolaimus

Hyloscirtus psarolaimus és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Bolívar, W., Coloma, L.A. & Ron, S. 2004. Hyloscirtus psarolaimus. Llista Vermella d'Espècies Amenaçades de la UICN 2006. Consulta: 11 de gener de 2008.
# Hyloscirtus ptychodactylus

Hyloscirtus ptychodactylus és una espècie de granota que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A. & Ron, S. 2004. Hyloscirtus ptychodactylus. Llista Vermella d'Espècies Amenaçades de la UICN 2006. Consulta: 11 de gener de 2008.
# Iatis

Els iatis (llatí: Iatii; grec antic: Ἰάτιοι, Iàtioi) foren un poble que vivia al nord de Sogdiana i és esmentat per Plini el Vell (VI 16 s 18) i per Claudi Ptolemeu (VI 12 § 4). S'ha suggerit que podrien ser el mateixos que els jat, un grup ètnic que avui en dia viu al subcontinent indi.

## Referències

* ↑ Elliot, 2013, p. 507.

## Bibliografia

* Elliot, H. M. The History of India, as Told by Its Own Historians: The Muhammadan Period (en anglès). Volum 1. Cambridge University Press, 2013. ISBN 9781108055833.
# Iadons

Els iadons (llatí: Iadones) eren un poble celta del nord-oest de la Tarraconense o Galícia, que són esmentats només per Plini el Vell que els situa prop d'un poble anomenat Arrotrebae (Arrotrebae).

## Referències

* ↑ Gômez Filgueira, Fernam. «Insula Selima, illa de Santa Comba» (en castellà). sociedadecolumba.com, 04-05-2007.
# Hubová

Hubová és un poble i municipi d'Eslovàquia que es troba a la regió de Žilina, al centre-nord del país. El 2022 tenia 1.072 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 15-04-2023. [Consulta: 27 gener 2024].
# Hucbald

Hucbald de Saint-Amand, Hucbaldus Elnonensis, nascut al voltant del 840 - el 20 de juny del 930) va morir a l'abadia de Saint-Amand, a Saint-Amand-les-Eaux (nord), un monjo benedictí, conegut com a teòric de la música, poeta i hagiògraf.

## Biografia

Originari de Flandes o d'un país veí, Hucbald porta un nom germànic que sembla vincular-lo a una família de l'aristocràcia franca; Yves Chartier proposa veure-hi un membre de la família d'Eberard de Friül, gendre de l'emperador Lluís el Pietós.
Fou deixeble d'Èric i company d'estudis de Remigi d'Auxerre a l'escola monàstica d'Auxerre. Des del 883 cap al 892-893, va ensenyar a l'abadia de Saint-Bertin, a Saint-Omer, a petició de l'abat Raoul, fill d'Eberard de Friül. Cap a l'any 893 fou cridat a Reims, al mateix temps que Remi, per l'arquebisbe Fulc el Venerable, que havia restaurat l'escola catedralícia i hi volia atreure els millors mestres del seu temps. Cap a l'any 900, va succeir al seu mestre Milon (de vegades presentat com el seu oncle) com a mestre d'escola a l'abadia de Saint-Amand.
Coneixia la cort de Carles el Calb.
La data de la seva mort, diumenge 20 de juny de 930, està testimoniada pels annals de Saint-Amand i els de Lobbes.
No s'ha conservat cap polifonia d'Hucbald, malgrat que se'l reconeixia com a excel·lent músic, tal com queda provat al seu trop Gloria Quem vere pia laus, i als seus tres oficis per a Sant Andreu, Sant Teodoric i Sant Pere. Cal recordar que als compositors de l'alta edat mitjana no els estava permès d'escriure contrapunt per al cant pla de la missa.

## Obres

* Sobre la formació harmònica. Edicions Modernes: M. Gerbert, Escriptors eclesiàstics sobre música sacra Blasien, 1784, vol. jo, pàg. 103-125; J. P. Migne, La patrologie completa del curs, sèrie llatina, París, Garnier, 1844-1904, vol. 132, pàg. 905–929.

## Poemes

* Ecloga de calvis

## Vides de sants

* Passió SS. Quirici i Julittae Martyrum (martiri de Cir de Tars i la seva mare Julitta).
* Vita Sanctae Aldegundis Virginis (Vida de Santa Aldegonda de Maubeuge).
* Vita Sancti Lebwini Presbyteri et Confessoris (vida de sant Lebwin o Leboin, evangelitzador dels saxons, més enllà de l'IJssel).
* Vita Sancti Rictrudis Batissae Marcianensis (Vida de Santa Rictrude de Marchiennes).
* Vida de Sant Joan, primer abat de Marchiennes.

## Referències

* ↑ La data de 840 la dona Gonthier de Saint-Amand en un text poc fiable del segle XII. Si aquesta data fos correcta, provocaria la mort d'Hucbald als noranta anys aproximadament. Yves Chartier, op. cit., pàg. 2, considera més probable un naixement al voltant de 850.
* ↑ Yves Chartier, Ibid..
* ↑ https://chmtl.indiana.edu/tml/9th-11th/HUCHAR
* ↑ https://chmtl.indiana.edu/tml/9th-11th/HUCHARM

## Bibliografia

* Yves Chartier, L'œuvre musicale d'Hucbald de Saint-Amand: les compositions et le traité de musique, Saint-Laurent (Québec), éditions Bellarmin, 1995. (En ligne [archive].)
* Léon van der Essen, «Hucbald de Saint-Amand (840-930) et sa place dans le mouvement hagiographique médiéval», Revue d'histoire ecclésiastique, 19, 1923.
* Rembert Weakland, «Hucbald as musicien and theorist», The Musical Quarterly, 52, 1956, pp. 66-84.
# Ioan Lupescu

Ioan "Ionuț" Angelo Lupescu (Bucarest, 9 de desembre de 1968) fou un futbolista romanès de la dècada de 1990.
Destacà com a jugador a Dinamo Bucharest, Bayer Leverkusen i Borussia Mönchengladbach. Fou internacional amb Romania en 74 ocasions i participà en els Mundials de 1990 i 1994 i a les Eurocopes de 1996 i 2000.
Posteriorment fou entrenador.

## Palmarès
### Dinamo Bucureşti

* Lliga romanesa de futbol: 1989-90, 1999-00
* Copa romanesa de futbol: 1989-90, 1999-00, 2000-01

### Bayer Leverkusen

* DFB-Pokal: 1992-93

### Al-Hilal

* Lliga saudita de futbol: 2001-02

## Referències

* ↑ Stokkermans, Karel. «Ioan Angelo "Ionut" Lupescu - International Appearances». Rec.Sport.Soccer Statistics Foundation, 10-06-2011. [Consulta: 1r febrer 2013].
* ↑ «A murit fostul internaţional Nicolae Lupescu, tatăl lui Ionuţ Lupescu» (en romanian). digisport.ro. [Consulta: 8 octubre 2017].
* ↑ «SPECIAL Situaţie de gradul I în Liga 1. Ce a realitzat Silviu Lung jr. prin câştigarea titlului cu Astra. De la fraţii Vâlcov, la fraţii Costea şi familia Piţurcă» (en romanian). prosport.ro. [Consulta: 8 octubre 2017].
* ↑ Perfil a romaniansoccer
* ↑ «Perfil a statisticsfootball». Arxivat de l'original el 2022-04-05. [Consulta: 2 agost 2018].
* ↑ Ioan Lupescu a National-Football-Teams.com (anglès)
* ↑ Ioan Lupescu Fitxa a Fussballdaten
* ↑ «Lizenz zum Trainieren» (en alemany). Deutsche Sporthochschule Köln, 30-09-2003. Arxivat de l'original el 7 de setembre 2007. [Consulta: 17 maig 2012].
Ioan Lupescu amb la selecció romanesa - Caixes de navegació :
Selecció de futbol de Romania – Copa del Món de futbol 1990
1 Lung •
2 Rednic •
3 Klein •
4 Andone •
5 Rotariu •
6 G. Popescu •
7 Lăcătuș •
8 Sabău •
9 Cămătaru •
10 Hagi •
11 Lupu •
12 Stelea •
13 A. Popescu •
14 Răducioiu •
15 Mateuț •
16 Timofte •
17 Dumitrescu •
18 Balint •
19 Săndoi •
20 Muzsnay •
21 Lupescu •
22 Liliac •
Seleccionador: Jenei
Selecció de futbol de Romania – Copa del Món de futbol 1994
1 Prunea •
2 Petrescu •
3 Prodan •
4 Belodedici •
5 Lupescu •
6 Popescu •
7 Munteanu •
8 Chiriță •
9 Răducioiu •
10 Hagi •
11 Dumitrescu •
12 Stelea •
13 Selymes •
14 Mihali •
15 Panduru •
16 Vlădoiu •
17 Moldovan •
18 Gâlcă •
19 Papură •
20 Stîngă •
21 Ivan •
22 Preda •
Seleccionador: Iordănescu
Selecció de futbol de Romania – Eurocopa 2000
1 Lobonţ •
2 Petrescu •
3 Ciobotariu •
4 Filipescu •
5 Gâlcă •
6 Popescu •
7 Mutu •
8 Munteanu •
9 Moldovan •
10 Hagi •
11 Ilie •
12 Stelea •
13 Chivu •
14 Petre •
15 Lupescu •
16 Roşu •
17 Belodedici •
18 Ganea •
19 Lincar •
20 Hîldan •
21 Prunea •
22 Contra •
Seleccionador: Jenei :
# Home de Clonycavan

L'Home de Clonycavan, és el cadàver d'un home momificat, que va viure aproximadament en els anys 392 aC al 201 aC, en l'edat de ferro. Es troba exposat al Museu Nacional d'Irlanda, a Dublín.
El cos va ser descobert al febrer de l'any 2003, per uns treballadors en una torbera pantanosa, en el llogaret de Clonycavan, Ballivor, prop de Dublín, localitat pertanyent al comtat de Meath, a la República d'Irlanda. Es va trobar en bon estat de conservació a causa de la protecció natural que li va atorgar l'haver-hi quedat enterrat dins d'una torbera encara que li faltaven mans, braços i una part del tronc que van poder ser arrencats per la maquinària utilitzada en l'extracció de la torba.

## Característiques

* Momificació natural
* Causa de la mort: va ser torturat, tenia una ferida en el cap provocat per un objecte contundent i tallant, i el nas trencat, en el que podia considerar-se com un sacrifici-ritual.
* Edat: 20 anys aproximadament.
* Altura: mesurava 1,57 m.
* El cos va aparèixer totalment nu.
* Utilitzava un fixador de pèl fet de resina de pi i oli vegetal per pentinar-se el cabell cap amunt uns 20 cm, a l'estil del "pentinat mohawk".
* La seva dieta estava basada en verdures.

## Referències

* ↑ "Iron Age 'Bog Man' Used Imported Hair Gel", National Geographic, Jan. 17, 2006
* ↑ "Iron Age 'bog bodies' unveiled", BBC News, 7 January 2006
* ↑ "The Perfect Corpse" Transcript, PBS Broadcast Feb. 7, 2006

## Vegeu també

* Mòmies dels pantans
* Home de Tollund
* Dona de Huldremose

## Enllaços externs

* "Iron Age 'Bog Man' Used Imported Hair Gel", National Geographic, Jan. 17, 2006
* "Iron Age 'bog bodies' unveiled", BBC News, 7 January 2006
* "The Perfect Corpse" Transcript, PBS Broadcast Feb. 7, 2006
# Ian Wright

Ian Wright (17 de maig de 1964, Suffolk, Anglaterra) és un presentador de televisió anglès de la sèrie sobre viatges i aventures Globe Trekker, coneguda com a Lonely Planet fora dels Estats Units i produïda per Pilot. També ha presentat el programa Ian Wright Live, gravat en directe i que tracta sobre diversos aspectes relacionats amb els viatges.
Viatger internacional experimentat, Wright és probablement el presentador més conegut de la Lonely Planet. És famós pel seu estil divertit i enginyós, i per la seva interacció amb la gent local en els seus recorreguts. En 7 anys ha presentat més de 50 episodis del programa, entre els quals destaquen destinacions extremes com la zona àrtica del Canadà, el Nepal i les zones desèrtiques d'Austràlia central. Fins al moment, Wright ha guanyat tres premis Cable Ace Awards dels Estats Units al millor presentador.
Abans d'aparèixer en televisió, Wright va dirigir un centre comunitari juntament amb la seva dona. Va passar tres mesos a Guyana com a part del projecte Operació Raleigh de la fundació Prince's Trust. També té una àmplia experiència de viatges per Egipte, Índia i Romania.
Un dels seus programes més famosos va ser el del seu pas per Veneçuela, on va haver de carregar una anaconda juntament amb vuit persones més, prendre sucs exòtics i navegar fins a arribar al Salt de l'Àngel, el salt d'aigua més alt del món amb 979 m. En altres programes se l'ha vist despullat, com en l'episodi en què va córrer per les famoses salines de Bolívia. Durant la seva estada a Rússia va tenir el valor de nedar en aigües gelades com a part de les tradicions del país. I, per descomptat, ha menjat tot tipus d'aliments de tot el planeta.
Ian Wright és també un devot pintor, i ha exposat les seves obres en el Chats Palace. Així mateix, ha participat en diversos programes extraescolars per a nens.

## Enllaços externs

* Blog d'Ian Wright Arxivat 2020-11-30 a Wayback Machine.
* Biografia a Globe Trekker Arxivat 2013-07-19 a Wayback Machine.
* Entrevist a Time Asia Arxivat 2011-01-20 a Wayback Machine.
* Entrevista a Pilot Guides Arxivat 2007-09-21 a Wayback Machine.
# Ihddaden

Ihaddaden (en àrab إحدادن, Iḥaddadn; en amazic ⵉⵃⴷⴷⴰⴷⵏ) és una comuna rural de la província de Nador, a la regió de L'Oriental, al Marroc. Segons el cens de 2014 tenia una població total de 14.345 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Iheringichthys labrosus

Iheringichthys labrosus és una espècie de peix de la família dels pimelòdids i de l'ordre dels siluriformes.

## Morfologia

* Els mascles poden assolir 29,7 cm de longitud total i 195 g de pes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Paranà.

## Referències

* ↑ Zaniboni Filho, E., S. Meurer, O.A. Shibatta i A.P. de Oliverira Nuñer, 2004. Catálogo ilustrado de peixes do alto Rio Uruguai. Florianópolis: Editora da UFSC : Tractebel Energia. 128 p. : col. ill., col. maps; 25 cm.
* 1 2 3 FishBase (anglès)
* ↑ Fagundes, C.K., E.R. Behr i C.B. Kotzian, 2008. Diet of Iheringichthys labrosus (Siluriformes, Pimelodidae) in the Ibicuí River, southern Brazil. Iheringia, Ser. Zool. 98(1):60-65.
* ↑ López, H.L., A.M. Miquelarena i J. Ponte Gómez, 2005. Biodiversidad y distribución de la ictiofauna Mesopotámica. Miscelánea 14:311-354.
* ↑ Silvano, R.A.M. i A. Begossi, 2001. Seasonal dynamics of fishery at the Piracicaba River (Brazil). Fish. Res. 51:69-86.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann, 2003. Pimelodidae (Long-whiskered catfishes). p. 432-446. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.